ເກີດແຜ່ນດິນໄຫວ ແຮງ 5.8 ຣິກເຕີ ໃນເຂດຝັ່ງທະເລ ຕາເວັນອອກ ຂອງສະຫະລັດ
ເກີດແຜ່ນດິນໄຫວ ຄັ້ງຮ້າຍແຮງທີ່ສຸດ ໃນຝັ່ງຕາເວັນອອກ ຂອງສະຫະລັດ ໃນຮອບ 67 ປີ.
ບັນດາເຈົ້າໜ້າທີ່ຝ່າຍສໍາຫລວດທາງທໍລະນີວິທະຍາສະຫະລັດກ່າວວ່າແຜ່ນດິນໄຫວທີ່ມີຄວາມແຮງ 5 8 ຣິກເຕີ ໃນວັນອັງຄານວານນີ້ເປັນແຜ່ນດິນໄຫວທີຄວາມແຮງສຸດທີ່ໄດ້ເກີດຂຶ້ນໃນພາກຕາເວັນອອກຂອງສະຫະລັດນັບແຕ່ປີ 1944 ເປັນຕົ້ນມາ ແຜ່ນດິນໄຫວທີ່ມີຈຸດໃຈກາງໃນເມືອງ Mineral ຊຶ່ງເປັນເມືອງນ້ອຍໆແຫ່ງນຶ່ງໃນລັດ Virgi nia ໄດ້ເຮັດໃຫ້ບ້ານເຮືອນສັ່ນສະເທືອນໄປໄກເຖິງນະຄອນຫລວງ Ottawa ຂອງການາດາ ແລະເຮັດໃຫ້ມີການຍົກ ຍ້າຍລູກຄ້າແລະພະນັກງານອອກຈາກຮ້ານຄ້າຮ້ານຂາຍແລະທຸລະ ກິດຢູ່ຕາມຫົວເມືອງໃຫຍ່ແຫ່ງຕ່າງໆໃນທົ່ວຂົງເຂດ ທີ່ກຸງວໍຊິງຕັນ ຊຶ່ງຕັ້ງຢູ່ຫ່າງຈາກຈຸດໃຈກາງແຜ່ນດິນໄຫວມາທາງທິດເໜືອ 144 ຫລັກກິໂລ ແມັດ ສະຖານທີ່ທ່ອງທ່ຽວແລະອະນຸສາວະລີ ແຫ່ງຕ່າງໆໄດ້ອັດລົງ ໃນຂະນະທີ່ພວກນັກ ກວດກາທໍາການປະເມີນຄວາມເສຍຫາຍນັ້ນ ບັນດາເຈົ້າໜ້າທີ່ກ່າວວ່າ ອະນຸສາວະລີວໍຊິງຕັນຊຶ່ງເປັນອະນຸສາວະລີສີ່ຫລ່ຽມຍອດແຫລມ ສູງ 170 ແມັດ ຕັ້ງຢູ່ໃນສະໜາມຫລວງ ຫລືNational Mall ໄດ້ອັດລົງໂດຍບໍ່ມີກໍານົດ ຫລັງຈາກພົບເຫັນຮອຍແຫງຫລາຍບ່ອນຢູ່ເທິງຍອດອະນຸສາວະລີນັ້ນ ໂບດໃຫຍ່ແຫ່ງຊາດ ທີ່ກຸງວໍຊິງຕັນ ຫລື Washington National Cathedral ກໍໄດ້ອັດລົງເຊ່ນກັນສໍາລັບ ພວກນັກທ່ອງທ່ຽວຫລັງຈາກຍອດໂບດ 3 ຍອດໃນຈໍານວນທັງໝົດ 4 ຍອດ ໄດ້ຮັບ ຄວາມເສຍຫາຍ ທາງການໄດ້ອົບພະຍົບພວກຜູ້ຄົນອອກຈາກຕຶກລັດຖະສະພາສະຫະລັດ ຈາກທໍານຽບຫ້າ ແຈ ກະຊວງປ້ອງກັນປະເທດແລະຈາກພວກຕຶກອາຄານແຫ່ງຕ່າງໆຂອງລັດຖະບານ ຮວມ ທັງຕຶກອາຄານສໍານັກງານໃຫຍ່ຂອງວິທະຍຸວີໂອເອຊຶ່ງໄດ້ອັດການອອກອາກາດລົງເປັນ ການຊົ່ວຄາວຫລັງແຜ່ນດິນເລີ້ມສັ່ນສະເທືອນນັ້ນ ຢູ່ໃກ້ໆກັບຈຸດສູນກາງແຜ່ນດິນໄຫວ ໃນເຂດຊົນນະບົດແຫ່ງນຶ່ງໃນລັດ Virginia ສະຖາ ນີພະລັງນີວເຄລຍ North Anna ກໍໄດ້ອັດລົງ ແລະຈໍາເປັນຕ້ອງແລ່ນເຄື່ອງປັ່ນໄຟຟ້າສໍາ ຮອງທີ່ໃຊ້ນໍ້າມັນກາຊວນແລ່ນ ຊຶ່ງມີເຄື່ອງປັ່ນໄຟຟ້າໜ່ວຍນຶ່ງບໍ່ເດີນ ບັນດາເຈົ້າໜ້າທີ່ ກ່າວວ່າ ປະຊາຊົນໃນເຂດດັ່ງກ່າວບໍ່ໄດ້ຕົກຢູ່ໃນສະພາບທີ່ເປັນອັນຕະລາຍແຕ່ຢ່າງໃດ ແລະວ່າໂຮງໄຟຟ້າແຫ່ງນີ້ແມ່ນໄດ້ມີການອອກແບບເພື່ອໃຫ້ຕ້ານ ຢັນກັບຄວາມແຮງ ຂອງແຜ່ນດິນໄຫວໄດ້ເຖິງ 6 2 ຣິກເຕີ ບໍ່ມີລາຍງານແຈ້ງໃຫ້ຊາບກ່ຽວກັບຄວາມເສຍທີ່ຮ້າຍແຮງຫລືມີຜູ້ບາດເຈັບລົ້ມຕາຍ ແຕ່ ບັນດາເຈົ້າໜ້າທີ່ເຕືອນວ່າ ມີທ່າທາງວ່າ ຈະມີແຜ່ນດິນໄຫວຂະໜາດບໍ່ແຮງປານໃດຕິດ ຕາມມາໃນອີກຫລາຍມື້ຂ້າງໜ້ານີ້